"A murit ieri... Parcă sunt zăpăcită, nici nu ştiu ce să spun... A făcut atac cerebral. Este de patru ani bolnav. A fost familia lângă el în ultimele clipe. Mai am niste copii, trebuie să vină şi ei astăzi. Mâine după-masă va fi înmormântat", a declarat pentru CANCAN.ro Aurica Lazăr, soţia lui Tamango.

Tamago a murit în weekend şi, ştiind că familia a trecut mereu prin dificultăţi financiare, se pare că rudele au mare nevoie de bani.

"Orice ajutor înseamnă enorm pentru familia lui Tamango. Nu au cruce, nu au sicriu (au pus mână de la mână oamenii din sat şi au cumpărat), nu-l pot îmbălsăma. Înmormântarea va avea loc marţi, 10 iulie, după amiaza, la cimitirul din Valea Plopilor (Ghimpaţi)", scrie Ana Ciobanu de la "Decât o revistă".

Acum o lună, soţia lui Tamango povestea clipele grele prin care trecuse. "E o minune că şi-a revenit. Se dusese vestea până în Franţa că el a murit. Atunci eu nu mai voiam nimic de la viaţa asta, nici copil, nimic. Pentru mine nu mai avea rost viaţa. El a făcut comoţie cerebrală. L-am dus la spitalul 9 şi ne-au spus că a avut şi un moment în care era în moarte clinică. De două ori a trecut prin asta. Când şi-a revenit mi-a povestit că s-a întâlnit cu măsa, cu tacso şi cu toţi de pe lumea ceailaltă. Dumnezeu l-a întors la viaţă. Cu el am trăit cea mai fericită viaţă. Tamango mi-a făcut mie toate plăcerile", a dezvăluit soţia lui Tamango.

Lăutarul era imobilizat de mai multă vreme la pat după două atacuri cerebrale şi o perioadă în care a fost în coma. Tamango a lăsat în urma sa o soţie, Aurica, şi nouă copii.